Source: http://docplayer.fi/29144-Mita-kaikkea-oletkaan-aina-halunnut-tietaa-nairu-sta-mutta-et-ole-rohjennut-kysya.html
Timestamp: 2018-03-21 07:00:53+00:00
Document Index: 3224111

Matched Legal Cases: ['kko ', 'kko ', 'kko ', 'kko ', 'kko ', 'kko ']

Mitä kaikkea oletkaan aina halunnut tietää NAIRU'sta - mutta et ole rohjennut kysyä - PDF
Download "Mitä kaikkea oletkaan aina halunnut tietää NAIRU'sta - mutta et ole rohjennut kysyä"
Kirsti Kouki
1 Kansantaloudellinen aikakauskirja vsk. - 4/1996 Mitä kaikkea oletkaan aina halunnut tietää NAIRU'sta - mutta et ole rohjennut kysyä TIMO TYRVÄINEN VTT, ekonomisti Suomen Pankki, kansantalouden osasto Kun työttömyys on "liian" korkea, talouspolitiikalta odotetaan toimia työllisyyden parantamiseksi. Mutta missä olosuhteissa ekspansiivinen talouspolitiikka todella pystyy alentamaan työttömyyttä ja milloin siitä seuraa (lähinnä vain) inflaation kiihtyminen, sitä taloustieteellinen kirjallisuus on pohtinut jo 1950-luvulta lähtien. Jossakin määrin irrallaan tästä keskustelusta on Euroopassa etsitty ulospääsyä vanhaa mannerta vaivaavasta rakenteellisen työttömyyden ongelmasta. Alla pyritään valaisemaan näitä kysymyksiä koskevaa tematiikkaa. Artikkelissa "The Role of Monetary Poliey" Milton Friedman toi vuonna 1968 kirjallisuuteen käsitteen "luonnollinen työttömyysaste" (= natural rate of unemployment). Myöhemmin "luonnollisesta työttömyysasteesta" sikisi uusi käsite, NAIRU (= non-accelerating inflation rate of unemployment), joka on saanut keskeisen sijan talouspolitiikan mitoitusta koskevassa keskustelussa. Friedman määritteli "luonnollisen työttömyysasteen" sellaiseksi työttömyydeksi, joka on sopusoinnussa reaalipalkkatasojen tasapai- non kanssa. Tuolla työllisyyden tasolla reaalipalkoilla on taipumus keskimääräisesti kasvaa vauhtia, joka voidaan pitää yllä loputtomiin niin kauan kun pääoman muodostus, tekninen kehitys ym pysyvät pitkän aikavälin trendeillään. NAIRU viittaa eksplisiittisesti tasapainoon (= työttömyysasteen), jonka vallitessa inflaatio pysyy vakaana; ei kiihdy eikä hidastu. 1 1 Aikaisempi kirjallisuus oli tottunut kuvaamaan työttömyyden ja inflaation välistä riippuvuutta ns. Phillips-käyrällä, joka kertoo inflaation kiihtyvän, kun työttömyys alenee, ja päin vastoin. Nyt Friedman ja eräät muut totesivat, että Phillips-käyrän kuvaama riippuvuus ei ole rakenteellisesti vakaa. Ja vielä enemmän: odotusten rooli on sellainen, että jos tuota riippuvuutta yrittää käyttää hyväksi, se häviää. - Tämän päättelyn logiikka on seuraava. Ekspansiivinen talouspolitiikka, jota harjoitetaan työttömyyden alentamiseksi, johtaa inflaation kiihtymisen. Kun myös inflaatio-odotukset nousevat, palkat alkavat nousta. Phillips-käyrä siirtyy kunnes inflaatioodotus vastaa todellista inflaatiota ja on palattu luonnollisen (= rakenteellisen) työttömyysasteen tasolle. Koska Phillips-käyrä on siis pitkällä aikavälillä pystysuora, ekspansiivisen politiikan vaikutus valuu korkeampaan inflaatioon. 436
2 Timo Tyrväinen "Natural rate" käsitteen muuntuminen NAI RUksi tuntuu siis varsin luontevalta. Jostain syystä NAIRUn käsitteen syvempi olemus on jäänyt kovin hämäräksi. Talouspoliittisessa argumentaatiossa sen käyttö on ollut epämääräistä, mielivaltaista ja usein myös harhaanjohtavaa. Tämä koskee paitsi - tähän asti vähäistä - suomalaista keskustelua myös laajaa kansainvälistä keskustelua. 1 NAIRU ja talouspolitiikka USA:ssa NAIRU on talouspolitiikan keskeinen käsite. Siksi on yllättävää, että naapurimaassa Kanadassa aktiviteetin tasoa arvioidaan lähes pelkästään ns. tuotanto kuilua kuvaavilla "output-gap" mittareilla. Toisaalta myös eurooppalaisessa talouspolitiikassa NAIRU-keskustelu on täysin taka-alalla. Ja silti kansainvälisissä järjestöissä NAIRUsta puhutaan paljon - samoin kuin akateemisissa piireissä kaikkialla maailmassa. Talouspolitiikan kannalta N AIR U -arvioiden luotettavuus on olennainen kysymys. 1 Toinen tärkeä kysymys koskee sitä, ovatko reaktiot NAIRUa korkeampaan työttömyyteen samanlaisia kuin NAIRUa alempaan työttömyyteen. OECD:n piirissä on väitetty, että NAIRUsta poikkeamisen vaikutukset saattavat hyvinkin 1 Koska alla pohditaan perusteellisesti NAIRUn mittaamiseen liittyviä vaikeuksia, jo tässä vaiheessa on syytä korostaa, että tuotantokuilun arvioiminen on aivan yhtä hankalaa. Näin on erityisesti Suomen kaltaisessa tilanteessa, jossa laman seurauksena työttömyys on hyvin suuri, mutta samalla taloudellisesti käyttökelpoisen pääomakannan arvioiminen on vaikeaa. Lisäksi on huomattava, että tuotantokuilua arvioitaessa joudutaan yleensä ottamaan kantaa myös NAIRUn tasoon.) olla epäsymmetrisiä. 2 Kun työttömyys painuu alle NAIRU-tason, inflaatio voi kiihtyä enemmän kuin se hidastuu sitten, kun työttömyys nousee saman verran NAIRUn yläpuolelle. Silloin talouspolitiikan virhe, joka johtaa inflaation kiihtymiseen, on työttömyysmielessä kallis korjata. Tällaisessa maailmassa keskimääräinen NAIRU on inflaation vaihtelun suhteen nouseva funktio. Jos päästäisiin vakaampaan talouskasvuun, NAIRU alenisi ja potentiaalinen tuotanto kasvaisi pysyvästi. Jos tämä hypoteesi on oikea, sillä on kaksi tärkeää implikaatiota. Toisaalta liian nopeaa inflaatiota kannattaa pyrkiä hidastamaan vain vähittäin. Toisaalta rahapolitiikan on järkevää olla kallellaan matalamman inflaation puolelle. 3 2 "NAIR U ei ole numero" Yhdysvalloissa rahapolitiikan mitoitusta koskevaa markkinakeskustelua on viime aikoina hallinnut väite, jonka mukaan työttömyys on painunut NAIRUn alapuolelle. Johtopäätöksenä on, että inflaatio tulee kiihtymään lähikuukausien aikana. Jos FED ei siis kiristä rahapolitiikkaansa, se on heikkouden merkki. Taustalla on konsensus-näkemys, jonka mukaan NAIRU on Yhdysvalloissa noin %. Tästä yksinkertaistavasta keskustelusta sui- 2 Amerikkalaiset näyttävät pitävän omaa talouttaan NAIRUn suhteen lineaarisena. Eurooppalaisen työttömyysasteen kehityksen voi sen sijaan ajatella tukevan epäsymmetria:-hypoteesia - Euroopassa (ks. Kuvio 1). 3 Keskuspankkien asemaa koskeva teoreettinen kirjallisuus on korostanut, että rahapolitiikan uskottavuuden kannalta olisi hyvä, jos keskuspankkien pääjohtajat olisivat enemmän huolissaan inflaatiosta kuin muut taloudenpitäjät. OECD:n hypoteesi on uusi peruste tälle argumentille. 437
3 Artikkeleita - KAK 4/1996 Kuvio 1. Työttömyysaste Suomessa, USA:ssa ja EU:ssa 20 i 15 Suomi USA EU o I~!--~~--~~~~~~--~~--~~~~~~--~~--~~--~~~--~~--~~--~ vaantunut Milton Friedman korosti syyskuussa 1996, että "luonnollinen työttömyysaste ei ole kiinteä numero". Johtaako nopeampi kasvu kiihtyvään inflaatioon vai laantuvaan inflaatioon riippuu siitä, mikä nopeamman kasvun synnyttää. Jos - vakaan rahapolitiikan oloissa - nopeampi kasvu on seuraus pääomakannan suuremmasta kasvusta, teknologisista parannuksista, säännöstelyn purkamisesta, kasvaneista hintajoustoista, lisääntyneestä kilpailusta tai muunlaisista reaalisista muutoksista, silloin nopeampi kasvu voi johtaa hitaampaan inflaatioon tai jopa deflaatioon. Tämä koskee analogisesti työttömyyden ja inflaation suhdetta. "Luonnollinen työttömyysaste on käsite, jolla on numerollinen vastine - mutta tuota vastinetta ei ole helppo estimoida ja se riippuu aikaan ja paikkaan liittyvistä erityisistä olosuhteista. Tärkeämpää on kuitenkin, että täsmällinen estimaatti ei ole välttämätön oikean raha- politiikan harjoittamiselle (Friedman, 1996)." Tärkeätä on ymmärtää mikä on NAIRU-käsitteen - ts. työttömyyden ja (palkka)inflaation välisen suhteen - logiikka ja mitkä tekijät sitä ohjaavat. 3 Pitkän aikavälin tasapaino vs. lyhyen aikavälin sopeutuminen Nyttemmin on alettu korostaa, että NAIRU voi olla erilainen lyhyellä ja pitkällä aikavälillä. Olennaista kuitenkin on, kuten esimerkiksi Layard, Nickell & Jackman (1991) korostavat, että "short-run" NAIRUn dynamiikkaa hallitsee sopeutuminen kohti "long-run" NAIRUa. OECD:n piirissä on nyttemmin seurattu samaa ideaa. Puhtaasti rakenteellisista tekijöistä johtuvaa työttömyyttä on alettu kutsua "rakenteelliseksi työttömyysasteeksi" (= Structural unemployment rate, SRU). OECD:n terminologiassa SRU on siis pitkän aikavälin tasapaino- 438
4 Timo Tyrväinen Taulukko 1. Eräitä työttömyyskäsitteitä ja niiden käyttäjiä Pitkän aikavälin tasapaino Lyhyen aikavälin (inflaatio) tasapaino Milton Friedman, 1968 Natural Unemployment Rate ukujen standardi kirjallisuus Layard, Nickell & Jackman (1991) Long-run NAIRU OECD Structural Unemployment Rate NAIRU Short-run NAIRU NAIRU työttömyys, kun taas NAIRU sopeutumiseen liittyvä käsite, jolla on analyyttista merkitystä lähinnä arvioitaessa "nopeusrajoituksia" (= speed limits), joiden vallitessa työttömyyttä voidaan alentaa ilman inflaation kiihtymistä. NAIRUun vaikuttavat sekä rakenteelliset tekijät että kokonaiskysynnän shokit. Vaikka NAI R Ulla on oma dynamiikkansa, pitemmällä aikavälillä se sopeutuu kohti rakenteellista työttömyyttä. OECD:n terminologiassa rakenteellinen työttömyys vastaa melko tarkasti Friedmanin alkuperäistä luonnollisen työttömyysasteen käsitettä samoin kuin Layardin ym käsitettä "long-run" NAIRU. "Uuden" terminologian mukainen NAIRU lienee lähellä aikaisemmin käytettyä käsitettä "lyhyen ajan" NAIRU. Erityisesti aikaisemmin NAIRU-keskustelu keskittyi tyypillisesti inflaation vaihteluun ja siksi sillä oli lyhyen tai keskipitkän aikavälin näkökulma. Populaarissa keskustelussa lyhyt ja pitkä aikaväli sekaantuvat yleisesti yhä edelleen. Rakenteellisen työttömyyden käsite kohdistaa kuitenkin valokiilan pysyvään, pitemmän aikavälin ilmiöön, mikä eurooppalaisessa ja aivan erityisesti Suomea koskevassa keskustelussa on aivan keskeistä. Käsitteistön kehitystä havainnollistaa taulukko 1. Jos nyt esitetty terminologia vakiintuu, se luultavasti myötävaikuttaa keskustelun selkeytymiseen varsinkin korkeasta rakenteellisesta työttömyydestä kärsivissä maissa. 4 NAIRU-estimaatit ovat hyvin epävarmoja Talouspolitiikan etumerkin on määrä muuttua, kun työttömyys painuu NAIRU-tason alapuolelle. Jotta NAIRU-analyysia voitaisiin soveltaa suoraviivaisesti talouspolitiikan muotoilussa, meillä pitäisi olla hyvä käsitys NAIRUsta. Mutta onko niin? Yleisesti NAIRUn arvioimiseen käytetyt menetelmät voidaan jakaa kahteen ryhmään, jotka ovat 1. suorat menetelmät (direct methods) ja 2. rakenteelliset menetelmät (structural methods). Yksinkertaisimmat suorat menetelmät perustuvat pelkästään työttömyysasteen omaan historiaan (univariate methods) ja pyrkivät jakamaan sen trendikomponenttiin (= NAIRU) ja residuaaliin. Monimutkaisempia suoria menetelmiä edustavat kahden muuttujan mallit, joissa trendikomponentti (= NAIRU) estimoidaan käyttämällä hyväksi informaatiota (palkka)inflaation muutoksista ja työttömyydestä. Rakenteellisiin menetelmiin kuuluvat tyypillisesti sellaiset kahden yhtälön mallit, joissa on mukana 1) odotuksilla-täydennetty Phillips-käyrä, jo- 439
5 Artikkeleita - KAK 4/1996 hon on lisätty muita inflaatioon vaikuttavia tekijöitä, ja 2) hinnanmuodostusta kuvaava yhtälö. Sofistikoidummissa rakenteellisissa menetelmissä NAIRU ratkaistaan kokonaiskäyttäytymistä kuvaavien simultaaniyhtälöiden estimoiduista parametreista joko analyyttisesti tai simuloimalla. Yleinen johtopäätös on se, että NAIRU-estimaatit ovat hyvin epävarmoja. Niiden 95 prosentin luottamus välit ovat tyypillisesti usean prosenttiyksikön luokkaa. Lisäksi erilaisilla muuttujavalinnoilla, estimointimenetelmillä ja tarkasteluajanjaksoilla saadut arviot saattavat poiketa useilla prosenttiyksiköillä toisistaan. Mistä silloin löytyy se kynnysarvo, jonka ylittyessä talouspolitiikan etumerkin on määrä muuttua? Toisaalta on väitetty, että epätarkkuus ei ole niin suuri ongelma, koska "tuskin missään maassa viranomaiset uskovat vakavissaan, että NAIRU olisi todellisuudessa lähellä ylä- tai alarajaa, joka vastaa tyypillistä estimaattia 95 prosentin luottamusvälistä". Vaikka näin varmaankin on, tällainen argumentti lakaisee maton alle vakavan vaaran, josta suuret luottamusvälit kertovat. Kun estimaatit ovat epätarkkoja' lisähavainnot tai pienet mallispesifikaation muutokset ja tarkasteluajanjakson valinta voivat muuttaa NAIRU-estimaatteja paljon. Vaikka meitä siis kiinnostaisi vain haarukan keskipiste, suuri haarukka viestii siitä, että keskipistettä koskeva tulos voi muuttua paljon vaikka mallia muutetaan vähän. NAIRU-estimaattien epävarmuus on siis vakava este niiden suoraviivaiselle käytölle!. Tätä 1 Täytyy muistaa, että NAIRU-estimaattien epätarkkuus heijastuu myös kaikkiin niihin tuotantokuilua (= output gap) ja julkisen sektorin rakenteellista alijäämää koskeviin arvioihin, joiden laskemisessa käytetään hyväksi NAIRU-estimaatteja. korostaa vielä se, että yleensä empiiriset estimaatit kuvaavat tilannetta 1-2 vuotta sitten. Kuitenkin - kuten Milton Friedman totesi - NAIRU on hetkeen ja olosuhteisiin sidottu. Parhaitakin NAIRU-estimaatteja joudutaan siksi ekstrapoloimaan kvalitatiivisesti - usein "mutu-menetelmillä". Tämä on entylsen riskaabelia silloin, kun työttömyyden alentamiseksi on pantu toimeen rakenteellisia uudistuksia. Niiden seurauksenahan pelisäännöt, joiden vallitessa vanhat NAIRU-estimaatit on laskettu, ovat muuttuneet. Jos muuttumattomilla rakenteilla NAIRU-estimaatit ovat epävarmoja, epävarmuus saattaa tuplaantua rakenteiden muuttuessa. Ja vielä yksi asia. Phillips-käyrän estimoinneissa inflaation ja työttömyyden välistä riippuvuutta koskevat tulokset eivät ole stabiileja. Niihin vaikuttavat merkittävästi mallispesifikaatio, estimointiperiodi ja mukana olevien muuttujien mittaamistapa. Lisäksi tulokset poikkeavat suuresti eri maissa. Monien tutkimusten mukaan kyseinen riippuvuus on negatiivinen ja varsin vahva USA:ssa. Se on negatiivinen, mutta melko heikko Japanissa ja Saksassa. Esimerkiksi Italialle on saatu jopa "väärän" merkkisiä eli positiivisia riippuvuuksia. Palaamme näiden tulosten tulkintaan myöhemmin. 5 "Getting the Questions Right" Entä ovatko (tavanomaiset) ekonometriset mallit, joissa inflaatiota selitetään työttömyydellä (ja joillakin muilla tekijöillä) tai päinvastoin, ainoa/paras tapa mallittaa (palkka)inflaation ja työttömyyden määräytymistä? Koska näin ei mielestäni ole, pyrin jatkossa luonnostelemaan vaihtoehtoista aj attelukehikkoa. Artikkelissaan "Unemployment: Getting the Questions Right" Robert Solow kirjoitti vuon- 440
6 Timo Tyrväinen na 1986: "Jos esimerkiksi ammattiliitto tai jokin ulkopuolinen palkan määräytymiseen osallistuva osapuoli välittää työllisyydestä (toimii Phillips-käyrä mielessään), silloin ei ole enää järkevää puhua siitä aiheuttaako reaalipalkka työttömyyden vai työttömyys reaalipalkan. Meidän täytyy ottaa käyttöön oikeat menetelmät, mikä tarkoittaa sellaisten muuttujien etsimistä, jotka ovat todella eksogeenisia". NAIRU-keskustelun näkökulmasta tämän toteamuksen ytimenä on, että sekä palkat että työttömyys ovat pohjimmiltaan endogeenisia muuttujia 1. Vaikka ne siis vaikuttavat toisiinsa, joidenkin kolmansien tekijöiden vaikutus voi myös olla tärkeä - ja jopa dominoida sekä palkkojen että työttömyyden kehittymistä. Näin voi käydä erityisesti silloin, kun työttömyys, palkat ja jotkut muut tekijät - esimerkiksi verot - muodostavat yhteisintegroituneen systeemin. Tällaisessa systeemissä kaikki muuttujat ovat lähtökohtaisesti endogeenisia ja tasapaino on muuttujien välinen suhde, ei minkään yksittäisen muuttujan yksittäinen arvo. Yhteisintegroituneen systeemin määräävä ominaispiirre on se, että jos yksikin siihen kuuluva muuttuja muuttuu, systeemi ei ole enää tasapainossa. Kun "tasapainovirhe" on syntynyt, jotkin voimat vievät systeemin takaisin tasapainoon - uuteen tasapainoon. Kun empiirisiä estimointeja suoritetaan, virheenkorjauskäyttäytymisen ilmeneminen on testi yhteisintegroituvuuden 1 Muuttuja on mallissa endogeeninen, kun mallin muut muuttujat vaikuttavat sen kehitykseen. Muuttuja on eksogeeninen, jos näin ei tapahdu. Perinteisissä ekonometrisissä malleissa - esim. Phillips-käyrän estimoinneissa - inflaatiota pidetään yleensä endogeenisena, kun taas sen määrittävät tekijät ovat kaikki eksogeenisia. Siitä, että myös työttömyyttä pidetään tässä mallissa eksogeenisena, seuraa suuria tulkinnallisia hankaluuksia. olemassa ololie. Ja siis myös sille, että tasapaino on olemassa ja että se on estimoinnissa oikein määritelty. Yhteisintegroituvuusanalyysistä seuraa viisi jatkohuomiota NAIRU-keskusteluun: 1. OECD:n ehdottamassa terminologiassa NAIRU, joka kertoo inflaation aiheuttamista "nopeusrajoituksista" työttömyyden sopeutumiselle, liittyy virheenkorjauskäyttäytymiseen. Rakenteellinen työttömyysaste on puolestaan pitkän ajan tasapaino. Tämä jaottelu istuu hyvin yhteisintegraatiomallien ajattelutapaan. Koska NAIRU ei kuitenkaan liene sopeutumiseen vaikuttavien tekijöiden koko kuva, rakenteellisen (tasapaino)työttömyyden ja virheenkorjauskäyttäytymisen sekä NAIRUn välinen suhde kaipaa vielä kirkastamista. 2. Työttömyyden nousu ei välttämättä ole aina merkki työmarkkinoiden toiminnan heikkenemisestä. Esimerkiksi verotuksen kiristyminen johtaa kompensaatiopaineiden kautta työvoimakustannusten kallistumiseen, mistä seuraa työttömyyden nousu. "Kolmannet tekijät" voivat johtaa sekä työvoimakustannusten että työttömyyden nousuun silloinkin, kun työttömyyden ja palkkainflaation välinen riippuvuus on täsmälleen sama kuin aikaisemmin 2 3. Virheenkorj auskäyttäytymisen toteutuminen on testi sille, että ollaan poissa tasapainosta. Jos todellinen työttömyys on pitkäaikaisesti suurempi kuin arvioitu rakenteellinen työttömyys, rakennetyöttömyyttä koskeva estimaatti 2 Esimerkiksi Suomessa työttömyyden räjähdysmäisen nousun (ks. Kuvio 1) perussyyt eivät olleet työmarkkinoiden toiminnassa. Silti työmarkkinarakenteet ovat työttömyyden alenemisen keskeinen este. Työmarkkinoiden - ja osittain myös maamme rajojen - ulkopuolella tapahtuneiden negatiivisten shokkien korjaamiseen tarvitaan työmarkkinoiden toiminnan paranemista, vaikka niiden toiminta ei olisikaan huonontunut 90-luvulle tultaessa. 441
7 Artikkeleita - KAK 4/1996 on siis luultavasti väärä. Jos virheenkorjausvoimat eivät toimi, tasapaino on se tila missä ollaan. Silloin todellisen työttömyyden muuttaminen vaatii työttömyyteen ja palkkoihin sekä myös virheenkorjauskäyttäytymiseen vaikuttavien tekijöiden - työmarkkinarakenteiden - muuttamista. 4. Työttömyyden ja inflaation välisen riippuvuuden epästabiilisuus on helppo ymmärtää yhteisintegroituneessa maailmassa, jossa sekä palkat että työttömyys ovat endogeenisia, mutta myös muita muuttujia - tuottavuus, verot, energiahinnat - kuuluu samaan systeemiin. Yksinkertaisemmassa (= puutteellisessa) kehikossa, jossa näitä riippuvuuksia ei oteta huomioon, työttömyyden ja palkkojen riippuvuutta kuvaavat tulokset ajautuvat näennäiseen ristiriitaan keskenään, vaikka todellista ristiriitaa ei ehkä olekaan. Voimakas negatiivinen riippuvuus työttömyyden ja inflaation välille pitäisi näet löytyä vain silloin, kun kolmansien muuttujien vaihtelu ei ole ollut kovin suurta eikä kovin usein toistuvaa. Ehkä USA:ssa on ollut juuri näin. Sen sijaan eurooppalaisissa maissa verotuksen ja työmarkkinasäännösten toistuvat muutokset ovat johtaneet puhtaan työttömyyspalkkainflaatio-linkin hämärtymisen. Jos kolmansissa muuttujissa tapahtuneet muutokset dominoivae, on luontevaa löytää positiivinen riippuvuus - joka kertoo työttömyyden ja palk- 1 Oletetaan esimerkiksi, että palkansaajien keskimääräistä tulovero astetta nostetaan. Elleivät palkansaajat tyydy ostovoiman pienenemiseen, palkkapaineet lisääntyvät ja johtavat palkkainflaation kiihtymiseen. Sen seurauksena työttömyys nousee, joten (palkka)inflaatio ja työttömyys muuttuvat samaan suuntaan. Tämä tulema ei edellytä sitä, että palkansaajat saisivat täysimääräisen kompensaation. Pienikin osittainen kompensaatio riittää luomaan "perverssin" palkka-työllisyys kehityksen. kainflaation muuttuvan samaan suuntaan - kuten esimerkiksi Italiassa näyttää käyneen. 5. Viides yhteisintegroituvuusanalyysin opetus on se, että rakenteellisen työttömyyden. - samoin kuin NAIRUn - ymmärtämisen kannalta "suorat estimointimenetelmät" ovat varsin hyö' dyttömiä. 6 Rakennetyöttömyys vs. suhdannetyöttömyys Yleensä ajatellaan, että todellinen työttömyys koostuu kahdesta osasta: suhdannetyöttömyydestä ja rakennetyöttömyydestä 2 Empiirinen tutkimus on jokseenkin poikkeuksetta lähestynyt tätä jakoa pyrkimällä selittämään rakennetyöttömyyden suuruutta. Sille ovatko rakennetyöttömyyttä koskevat tulokset järkeviä saadaan luonteva tarkistus tutkimalla, onko residuaali - suhdannetyöttömyys - järkevä. Tätä yksinkertaista kysymystä asetetaan tuskin koskaan. Rakennetyöttömyyteen vaikuttavat monenlaiset tekijät, joista osa on institutionaalisia ja työmarkkinasäännöksiin perustuvia. Läheskään kaikkia niistä ei pystytä mittaamaan kvantitatiivisesti - saatikka sitten yksikäsitteisesti. Estimoinnin kannalta tilanne on siis hankala: potentiaalisten selittäjien joukko on suuri, mittaamisongelmat ovat ilmeiset ja havaintoja on usein "liian" vähän. Kun estimoinnissa vain osa muuttujista saa merkitsevän kertoimen, emme voi olla varmoja ovatko ei-merkitsevät muuttujat todella ei-merkitseviä, vai johtuuko tulos yllä mainituista ongelmista. Kun NAI- 2 Koska myös hyvin toimivilla työmarkkinoilla on aina ihmisiä, jotka ovat jättäneet entisen työnsä, mutta eivät vielä löytäneet uutta työpaikkaa, puhutaan usein myös "kitkatyöttömyydestä". Tämä työttömyyden laji on osa rakenteellista työttömyyttä. 442
8 Timo Tyrväinen RUa lasketaan, tulokseen vaikuttavat merkitsevät muuttujat ja niiden muutokset tarkasteluajanjaksolla. Mitä suurempia työmarkkinainstituutioiden vaikutusten mittaamiseen liittyvät ongelmat ovat, sitä pahemmin standardimenettelyllä saadut estimaatit luultavasti aliarvioivat todellista rakennetyöttömyyttä. Entä jos asettaisimme kysymyksen toisin päin? Sen sijaan, että yritämme arvioida paljonko rakennetyöttömyys poikkeaa nollasta, voimme kysyä: kuinka paljon rakenteellinen työttömyys voi poiketa vallitsevasta työttömyydestä? Tarkastelun lähtökohta onkin tällä hetkellä vallitseva työttömyys. Tuleeko suhdannevaikutus alentamaan vai nostamaan työttömyyttä, riippuu suhdannevaiheesta, jossa olemme. Suh.,. dannetyöttömyydellähän on se ominaisuus, että / se vähenee noususuhdanteessa, mutta nousee uudelleen laskusuhdanteessa 1. Pysyvää apua suhdannekomponentista ei siis ole. Jos kuitenkin maa on suhdannekuopassa, suhdanteiden paraneminen toki tuo helpotusta myös työttömyyteen, vaikka osa tästä vaikutuksesta onkin vain väliaikaista 2 Yleistyksenä voisi ehkä sanoa, että a) ellei ole näkyvissä sellaista tuotannon kasvua, joka pitkäaikaisesti poikkeaisi normaalista trendistä, ja b) jos raha- ja finanssipolitiikka ovat balans- 1 Jos kokonaistuotannon keskimääräinen vuosikasvu on 3 % ja se vaihtelee suhdannekierron aikana keskiarvonsa molemmin puolin ± 2 %, työttömyyden suhdannekomponentti vaihtelee vähemmän, ehkä noin ± 1 prosenttiyksikön haarukassa. 2 Toisaalta manner-euroopassa on jo pitkään nähty, että peräkkäisissä noususuhdanteissa työttömyys on toistuvasti jäänyt korkeammalla tasolle kuin edellisessä suhdannekierrossa (ks. Kuvio 1). Osa suhdanneluonteisesta työttömyyden lisääntymisestä on muuttunut pysyväksi, rakenteelliseksi työttömyydeksi. sissa, silloin rakenteellinen työttömyys on suhdannekomponentin päässä vallitsevasta työttömyydestä - ellei rakenteellisen työttömyyden määrääviin tekijöihin puututa tai ole jo puututtu. 7 Entä Suomi? OECD (1996) arvioi NAIRUn olleen 15 % Suomessa vuonna Holm ym. (1996) puolestaan arvioi sen 12 prosentiksi samana vuonna. Kumpaankin lukuun liittyy merkittävää epävarmuutta 3 OECD ei ole epävarmuuden suhteen eksplisiittinen, mutta Holm ym. toteavat 95 prosentin luottamus välillä lasketun "epävarmuushaarukan" olevan ± 2 prosenttiyksikköä 12 prosentin estimaatin molemmin puolin. Yllä on kaksi arviota NAIRUsta Suomessa. Jos työttömyys saataisiin painumaan ripeässä tahdissa alemmas, inflaatio kiihtyisi. Mutta ovatko nämä tulokset uskottavia? Holmin ym. tuloksen mukaan todellinen työttömyys oli vuonna 1994 Suomessa yli 6 prosenttiyksikköä korkeammalla kuin NAIRU. Mallin selittävistä muuttujista (vrt. keskustelu "kolmansista tekijöistä" edellä) johtuen todellisen työttömyyden ja NAIRU-estimaatin erotus kasvoi vuonna 1995 ja kasvaa edelleen vuosina 1996 ja Jos epätasapainon suuruus olisi oikein mitattu, siitä olisi epäilemättä seurannut merkittävä palkkoja alentava vaikutus. Sellaista virheenkorjauskäyttäytymistä, joka kertoisi todellisen 3 NAIRU-estimaattien laskennassa käytettyjä menetelmiä käsiteltiin yllä jaksossa 4. OECD(1996) käyttää "suoraa menetelmää" ja laskee NAIRUn kahden muuttujan (inflaatiomuutokset, työttömyys) mallista. Holm ym (1996) puolestaan käyttää "rakenteellista menetelmää" ja laskee NAIRUn kahden yhtälön (palkkayhtälö, hinnoitteluyhtälö) monimuuttujamallista. 443
9 Artikkeleita - KAK 4/1996 työttömyyden olevan näin dramaattisesti tasapainonsa yläpuolella, ei kuitenkaan näy. Tällä perusteella voidaan epäillä, että Holmin ym. estimaatin täytyy aliarvioida reilusti todellista rakennetyöttömyyttä, jota kohti "NAIRU" konvergoituu pitemmällä aikavälillä. Koska rakennetyöttömyyden arvioiminen on niin epäluotettavaa, käännetään kysymys jälleen toisin päin - kuten edellä esitettiin. Pohtikaamme sitä, kuinka paljon meillä voisi olla eirakenteellista työttömyyttä. Jotta kysymys asettuisi oikeisiin mittasuhteisiin, tarkastellaan en~ sin yleisesti finanssi- ja rahapolitiikan vaikutusta talouskasvuun ja sen kautta työttömyyteen. 'Taloustieteilijät ovat jokseenkin yksimielisiä siitä, että Suomessa tarvitaan noin 3 prosentin suuruinen kokonaistuotannon vuosikasvu pitämään työttömyys vakaana l. Tämä johtuu siitä, että työn tuottavuudella on ollut pitkän aikavälin taipumus kasvaa tiettyä vuosivauhtia. Jos tuotannon kasvu ylittää kahdella ptosentilla ym. trendikasvun (ts. BKT kasvaa noin 5 % vuodessa), työttömyys alenee prosenttiyksiköllä 1-2 vuoden kuluessa. Entä millainen talouspolitiikka voisi tuottaa tuon 2 prosentin lisäkasvun kokonaistuotantoon? Suomen Pankin BOF4-mallin mukaan korkotason pitäisi Suomessa alentua noin 3 prosenttiyksiköllä -lyhyessä päässä pitäisi päästä nollaan ja pitkissäkin koroissa lähelle. Tähän on vaikea työllisyysohjelmaa rakentaa. Finanssipolitiikassa vastaava vaikutus saavutettaisiin 10 miljardin lisäyksellä julkiseen kulutukseen. Budjettiongelmien valossa tämäkään ei tunnu kovin realistiselta ohjelmalta. 1 Jos ollaan tarkkoja, työllisyyden vakaana pitävä kasvu riippuu jossakin määrin myös kasvun rakenteesta ts. siitä millaiset toimialat kasvavat enemmän ja millaiset vähemmän. Finanssi- ja rahapolitiikan mahdollisuus luoda työttömyyttä alentavaa "lisäkasvua" on siis vähäinen. Mutta mitä rakennetyöttömyyteen vaikuttavissa rakennetekijöissä on jo tapahtunut ja millaisia vaikutuksia voisi siksi olla "putkessa"? Korkojen alenemisen ja jo päätettyjen työmarkkinakäyttäytymiseen vaikuttavien teki jöiden (ml. verokevennykset) vaikutuksen arvioiminen on väistämättä summittaista, mutta ne voisivat alentaa työttömyyttä tulevien parin vuoden aikana yhteensä noin 2-2,5 prosentin verran. Puhtaasti suhdanneluonteista työttömyyden alenemista voimme tuskin toivoa prosenttiyksikköä enempää, mutta ainakin osa siitä katoaa, kun (kansainväliset) suhdanteet uudelleen heikkenevät. - Yhteensä - ilman uusia toimenpiteitä - työttömyyden voi siis toivoa alenevan vuosituhannen loppuun mennessä noin prosenttiin eli tällä hetkellä vallitsevan rakennetyöttömyyden tasolle. Ja tämäkin edellyttää, että "insider" käyttäytyminen 2 ei tee tyhjäksi verotuksen kevenemisen myönteisiä työvoimakustannus- ja työllisyysvaikutuksia. Mitä yllä esitetyn perusteella voisi päätellä 2 "Insider"-käyttäytymisellä tarkoitetaan yleensä sitä, että työlliset "insiderit" eivät omassa edunvalvonnassaan ota huomioon toimintansa seurauksia työttömille "outsidereille". Suomessa työn tekemiseen ja työn teettämiseen kohdistuvan verotuksen kiristyminen (=verokiilan kasvu) on heikentänyt työllisyyttä, koska merkittävä osa verokiilan kasvusta on jäänyt elämään korkeampina työvoimakustannuksina. Jos työllisten "insiderien" edunvalvonta toimii siten, että verotuksen keveneminen ei johdakaan työvoimakustannusten alenemiseen ja palkkainflaation pienenemiseen, myönteiset työllisyysvaikutukset jäävät pääosin toteutumatta. 444
10 Timo Tyrväinen NAIRUsta? Koska NAIRU on vallitsevan työttömyyden ja rakennetyöttömyyden välissä, sen täytyy olla vähintään ja se voi olla enintään %. Tarkempaa estimaattia tuskin voidaan perustellusti esittää. Meillä ei näet ole kokemusta siitä, kuinka palkanmuodostusmekanismi toimii, kun maassa vallitsee samaan aikaan massatyöttömyys ja työvoiman lisääntyvä kysyntä. Jos palkansaajien edunvalvonnassa valitaan "insider" -käyttäytymisen malli, työttömyyden vaikutus palkanmuodostukseen hiipuu ja (palkka)inflaation kiihtymistä aletaan odottaa. Seurauksena on korkotason nousu ja talouskasvun hidastuminen, jolloin työttömyyden alentaminen tulee entistäkin vaikeammaksi. 8 Johtopäätös Ellei talous säilytä kasvukykyään, työttömyystilanne huononee. Mahdollisuudet alentaa työttömyyttä perinteisen talouspolitiikan keinoin, joiden vaikutukset toteutuvat lähinnä kysynnän lisäämisen ja talouskasvun kautta, ovat kuitenkin ongelman mittasuhteisiin nähden vähäiset. Edellä osoitettiin tätä koskevan toiveikkuuden epärealistisuus. Jos nyky tilannetta pidetään sietämättömänä, täytyy korjata pelisääntöjä, jotka saavat yritykset, yksilöt ja organisaatiot toimimaan niin kuin ne tänään toimivat. Tämä merkitsee puuttumista työmarkkinoiden rakennetekijöihin. Jos uudistuksissa onnistutaan, syntyy uutta työtä, uusia yrityksiä, uusia työpaikkoja - ja uutta tuotantoa. Tuloksena oleva kokonaistuotannon kasvu on parhaimmillaan juuri sitä Friedmanin tarkoittamaa reaalisista muutoksista syntyvää kasvua, johon liittyy saman aikainen (rakenne)työttömyyden aleneminen ja inflaatiopaineiden väheneminen. Uudessa tilanteessa rahapolitiikka voi olla pysyvästi keveämpää, korkotaso pysyvästi matalampi ja hyvinvoinnin poten- tiaalinen kasvu pysyvästi nopeampaa. Monet institutionaaliset tekijät nostavat yhdessä ja erikseen työttömyyttä. NAIRUun ja siis myös rakennetyöttömyyteen vaikuttavat tekijät muodostavat vyyhdin, jonka eri osat ovat sidoksissa toisiinsa ja vahvistavat toinen toistensa vaikutuksia. Mutta samalla kukin niistä estää muilla alueilla erillisinä tehtyjä yksittäisiä korjaustoimenpiteitä vaikuttamasta. Siksi "pala palalta toteutettava työmarkkinoiden uudistus tuskin pääsee tavoitteeseensa. Vaaditaan perustavaa laatua olevia uudistuksia kaikkiin työmarkkinoihin vaikuttaviin politiikkoihin ja instituutioihin"(coe & Snower, 1996). Ilman näitä toimenpiteitä massatyöttömyys pysyy suomalaisen yhteiskunnan tärkeimpänä tunnusmerkkinä. Kirjallisuus Coe, D. & Snower, D.J. (1996), Policy Complementarities: The Case for FundamentaI Labour Market Reform, IMF Working Paper 96/93. Friedman, M.(1968), The Role of Monetary Poliey, American Economic Review: 58. Friedman, M.(1996), The Fed and the Natural Rate, Wall Street Journal, Holm, P. & E. Somervuori (1996), Structural Unemployment in Finland, Government Institute for Economic Research, a preliminary draft. Layard, R., S. Nickell & R. Jackman (1991), Unemployment: Macroeconomic Performance and the Labour Market, Oxford University Press. OECD (1996), Finland, OECD Economic Surveys,Paris Solow, R. (1986), Unemployment: Getting the Questions Right, Economica, no. 210(S). Staiger, d., J.H. Stock & M.W. Watson (1996), 445
11 Artikkeleita - KAK 4/1996 Howprecise are Estimates of the Natura1 Rate ofunemp1oyment?, NBER Working paper no Tyrväinen, T. (1995) Työttömyys ja työmarkkinarakenteet: mitä muuttaa ja miksi?, Suomen Pankin kansantalouden osaston työpapereita, 9/
Tehokkaan Tuotannon Tutkimussäätiö JULKAISUSARJA 3. Työvoima tehokkaaseen käyttöön
Tehokkaan Tuotannon Tutkimussäätiö JULKAISUSARJA 3 Työvoima tehokkaaseen käyttöön JUHANA VARTIAINEN Työvoima tehokkaaseen käyttöön eli miksi työn tarjonnan lisääminen ratkaisee kestävyysvajeemme Tehokkaan
SIRKKA HÄMÄLÄINEN Rahoitusmarkkinoiden muutokset ja kotitalouksien säästäminen HEIKKI A. LOIKKANEN Rahoitusmarkkinoiden muutoksen vaikutus
SIRKKA HÄMÄLÄINEN Rahoitusmarkkinoiden muutokset ja kotitalouksien säästäminen HEIKKI A. LOIKKANEN Rahoitusmarkkinoiden muutoksen vaikutus kotitalouksien toimintaedellytyksiin TARJA HEINONEN - ANNE KERTTULA
Talouspolitiikan ajatuksia
Sitran selvityksiä 71 Talouspolitiikan ajatuksia kun Eurooppa viipyy hitaassa kasvussa Jaakko Kiander Lokakuu 2013 2 Sisällys Esipuhe 3 Tiivistelmä 4 Summary 5 1 Johdanto Mistä kasvun eväät velkakriisin
Sisällys. T a l o u Y h t e i s k u n t a 4 / 2010. Heikki Taimio Pääkirjoitus... 3
s& T a l o u Y h t e i s k u n t a Sisällys 4 / 2010 38. vuosikerta 4 numeroa vuodessa Julkaisija: Palkansaajien tutkimuslaitos Pitkänsillanranta 3 A (6. krs) 00530 Helsinki P. 09 2535 7330 Fax: 09 2535
Miten Suomi voidaan pelastaa TALOUSPOLIITTINEN MANIFESTI Vesa Kanniainen Jukka Ala-Peijari Heikki Koskenkylä Tuomas Malinen Ilkka Mellin Sami Miettinen 1 2 Miten Suomi voidaan pelastaa TALOUSPOLIITTINEN
VATT-JULKAISUJA 27:5 VATT PUBLICATIONS 1990-luvun talouskriisi Suomen Akatemian tutkimusohjelma: Laman opetukset Suomen 1990-luvun kriisin syyt ja seuraukset Jaakko Kiander VALTION TALOUDELLINEN TUTKIMUSKESKUS
Venäjän kasvu vaatii muutakin kuin energiaa
BOFIT Online 2013 No. 8 Iikka Korhonen, Vesa Korhonen, Seija Lainela ja Laura Solanko Venäjän kasvu vaatii muutakin kuin energiaa Suomen Pankki, BOFIT Siirtymätalouksien tutkimuslaitos BOFIT Online Päätoimittaja
Valtion taloudellinen tutkimuskeskus. Tutkimukset 154. Työvoiman tarve Suomen taloudessa vuosina 2010-2025
Valtion taloudellinen tutkimuskeskus Tutkimukset 154 Työvoiman tarve Suomen taloudessa vuosina 2010-2025 Juha Honkatukia Jussi Ahokas Kimmo Marttila VATT Tutkimukset 154 helmikuu 2010 VATT TUTKIMUKSET
Tämä sivu on jätetty tarkoituksella tyhjäksi kaksipuoleista tulostusta varten Julkaisuvapaa 13.12.2012 klo 12:00 Uutta arvoa palveluista Mika Pajarinen, Petri Rouvinen ja Pekka Ylä-Anttila Kirjoittajat
palveluiden suomi Heli Arantola
palveluiden suomi Heli Arantola www.eva.fi EVAn kotisivuilla raportteja, puheita ja artikkeleita suomeksi ja englanniksi. Raportit ovat ladattavissa EVAn kotisivuilta. Kustantaja: Taloustieto Oy Kansi: